Diari Oficial de la Generalitat Valenciana


Sumari del DOGV 3054, del 11-08-1997 (1997/2159)

ACORD de 10 de juliol de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament d'Alberic.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3054

Data del DOGV
:   11-08-1997

Secció del DOGV
:   ALTRES ANUNCIS - EXPROPIACIONS

Número del document
:   1997/2159


Data del document
:   10-07-1997

Organisme emissor
:   Conselleria de Presidència

Tipus de document
:   Acord

ACORD de 10 de juliol de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament d'Alberic.  
El Govern Valencià, en la reunió del dia 10 de juliol de 1997, adoptà l'acord següent:  
L'Ajuntament d'Alberic, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets sotmesos a l'expedient d'expropiació forçosa per a l'execució del Projecte d'Urbanització de la Ronda Sud.  
Aquesta declaració d'urgent ocupació es justifica per les següents raons:  
L'obra de què es tracta està inclosa en el Pla Provincial d'Obres i Serveis de la Diputació Provincial de València corresponent a 1996. Les directrius d'aquests plans estableixen que la contractació i l'execució de les obres han de realitzar-se en l'exercici següent a què fan referència, sota pena de perdre la subvenció concedida ( en aquest cas, en l'any 1997). Òbviament, l'execució de les obres requereix l'adquisició prèvia dels terrenys per l'administració, per la qual cosa la urgència de l'expropiació apareix sobtadament justificada. Això sense esmentar el fet que en no haver-se contractat les obres (que exigeix el certificat previ de la disponibilitat dels terrenys sobre els quals s'assente), no és possible remetre l'expedient a la Diputació Provincial i, per tant, queda paralitzat i amb el risc de perdre la subvenció assignada a l'Ajuntament.  
A més cal afegir la voluntat de la propietat afectada que li siga expropiada la finca, segons es desprèn de les peticions efectuades mitjançant escrits de data 11 de setembre de 1995 i 23 de gener de 1996, i també l'exigència inclosa en l'article 202 del Reial Decret Legislatiu 1/1992, de 26 de juny (Llei del Sòl), aplicable al present supòsit, i que imposa a l'Ajuntament l'obligació de dur a terme l'expropiació.  
Finalment, ha d'assenyalar-se que l'execució de l'obra projectada, a més de donar compliment a les previsions del Pla General d'Ordenació Urbana del municipi, completaria la urbanització i la infraestructura viària del perímetre exterior del nucli urbà en la part sud, facilitaria l'accés a aquest i el dotaria dels serveis necessaris per a posar fi al mal estat que hi ha.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han estat resoltes pel ple de la Corporació en la sessió del dia 3 de febrer de 1997. Consta l'aprovació del projecte tècnic d'obres, l'acta de replanteig i l'oportuna retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets sotmesos a expedient d'expropiació forçosa instruït per l'Ajuntament d'Alberic per a l'execució del Projecte d'Urbanització de la Ronda Sud.  
Bé afectat  
Finca urbana. Referència cadastral 4726911.  
Propietària: Administració de la Fundació Juan de Dios Montañés i Álvarez, amb domicili a la plaça de Tetuán, 1, de València.  
Situació: c/ Trasmur, 85, d'Alberic (abans partida Banyador).  
Superfície: 964 metres quadrats.  
Situació jurídica: inscrita a favor de l'administració Juan de Dios Montañés i Álvarez per herència del Sr. Juan de Dios Montañés Álvarez, segons escriptura atorgada el 14 de juny de 1892 davant el notari de València Sr. Vicente Sancho Tello, tal i com consta en la inscripció primera de la finca 2411, al foli 29 del tom 70, llibre 15, del Registre de la Propietat d'Alberic.  
L'esmentada finca està lliure de càrregues.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), tot això sense perjudici que les persones interessades puguen interposar qualsevol altre recurs que consideren oportú.  
València, 10 de juliol de 1997  
El conseller secretari del Govern Valencià,  
JOSÉ JOAQUÍN RIPOLL SERRANO